# Roddy McDowall

Roddy McDowall|   |
| Biografía |
| Nacemento | (en) Roderick Andrew Anthony Jude McDowall  17 de setembro de 1928  Herne Hill
 |
| Morte | 3 de outubro de 1998  (70 anos) Studio City
 |
| Causa da morte | cancro de pulmón  |
| Educación | St Joseph's College (en)    University High School (en)    |
| Actividade |
| Ocupación | actor de dobraxe, actor de televisión, actor, fotógrafo, produtor de cinema, actor de cinema, guionista, actor de teatro, director de cinema, actor de xénero, realizador  |
| Período de actividade | 1938  -  1998  |
| Xénero artístico | Comedia shakespeariana  |
| Tesitura | Baryton-Martin (en)   |
| Premios |
| * (1960)  Premio Tony ao mellor actor secundario nunha obra de teatro
* estrela no Paseo da Fama de Hollywood
 |
|

---

 |
|

---

       |

**Roderick Andrew Anthony Jude McDowall**, nado en Londres o 17 de setembro de 1928 e finado nos Ánxeles o 3 de outubro de 1998, foi un actor británico nacionalizado estadounidense.

## Traxectoria

### Inicios

McDowall naceu en Herne Hill, Londres. Os seus pais, moi afeccionados ao teatro, eran Thomas Andrew McDowall, un mariño mercante de ascendencia escocesa, e Winsfriede L. Corcoran, unha aspirante a actriz de orixe irlandesa. Tivo unha irmá, Virginia (1927-2006).

Fixo o seu primeiro papel importante no cinema aos doce anos, aínda que antes actuara en varias películas británicas, despois de trasladarse xunto coa súa familia aos Estados Unidos a causa do Blitz durante a segunda guerra mundial. Nacionalizouse estadounidense o 9 de decembro de 1949, e viviu nese país o resto da súa vida. Interpretou a Huw en *Que verde era o meu val* (1941) un papel que o fixo famoso. Despois actuou noutros filmes, como *My friend Flicka* (1943), *A cadea invisible* (1943), primeira das ocasións en que traballou coa súa amiga Elizabeth Taylor, *The Keys of the Kingdom* (1944) e *The White Cliffs of Dover* (1944).

### Carreira de adulto

McDowall foi un dos nenos actores que continuou a súa carreira con éxito de adulto, aínda que habitualmente en papeis secundarios, destacando algúns papeis baixo a maquillaxe como o simio científico Cornelius e varios chimpancés que interpretou en catro dos cinco filmes da saga de *O planeta dos simios* (1968-1973) e na serie televisiva do mesmo tema que apareceu en 1974. Outras actuacións destacadas foron a de *Cleopatra* (1963), en que interpetou a Octavio, o posterior emperador César Augusto; *It!* (1967), en que interpretou unha personaxe que evocaba nalgúns aspectos a Norman Bates, personaxe de *Psicose*; *A aventura do Poseidón* (1972), en que era Acres, un camareiro do comedor. Tamén actuou no teatro e foi unha estrela convidada con frecuencia en programas de televisión, traballando en series como *The Twilight Zone*, *Tales of the Gold Monkey*, *Combat!*, *Night Gallery*, *The Invaders*, *The Carol Burnett Show*, *Fantasy Island*, *Quantum Leap* ou *Hollywood Squares*.

Foi o malvado "The Bookworm" (episodios 29/30), na serie dos anos sesenta *Batman*, e tivo un papel moi aplaudido como The Mad Hatter en *Batman: The Animated Series*. Ademais deu o seu enxeñoso ton dramático á adaptación sonora de *Batman* (1989). Tamén foi o científico rebelde Dr. Jonathan Willoway na serie de ficción científica dos anos setenta *The Fantastic Journey*, baseada no mito do Triángulo das Bermudas. O seu último papel na animación, foi para o episodio de *Godzilla* "Dreadloch". En *A Bug's Life* (1998), unha das súas últimas contribucións ao cinema, deu voz á formiga Mr. Soil.

Na década de 1990, McDowall dedicouse á conservación de filmes e participou na restauración de *Cleopatra* (1963), que fora cortada por Darryl F. Zanuck, directivo da 20th Century Fox, por mor dos elevados custos de produción. McDowall serviu durante varios anos en diferentes postos do Board of Governors da Academia das Artes e as Ciencias Cinematográficas de Hollywood. Foi presidente da División de Actores durante cinco mandatos e foi elixido presidente da Fundación da Academia o ano do seu falecemento. Unha das súas últimas aparicións públicas tivo lugar cando acompañou a actriz Luise Rainer, de 88 anos, á 70.ª cerimonia de entrega dos Óscar.

McDowall tamén foi coñecido como fotógrafo, e publicou cinco libros de fotografías, un deles con amigos célebres como Elizabeth Taylor, Judy Garland, Judy Holliday e Maureen O'Hara.

Faleceu o 3 de outubro de 1998, en Studio City (California) por mor dun cancro de páncreas, aos 70 anos. O seu corpo foi incinerado e as súas cinzas foron esparexidas no océano Pacífico o 7 de outubro de 1998.

## Vida persoal

En 1974, o FBI asaltou a casa de McDowall e incautou a colección de filmes e series televisivas do actor no curso dunha investigación sobre pirataría e violación dos dereitos de autor. A súa colección constaba de cento sesenta copias de 16 mm e máis de mil fitas de vídeo, nunha época en que non existía un comercio legal de filmes fóra do circuíto das salas (copiar ou vender copias obtidas dos estudios sen posuír o copyright era ilegal). Finalmente non se presentaron cargos contra McDowall.

## Filmografía

* *Murder in the Family* (1938)
* *John Halifax* (1938)
* *Poison Pen* (1939, sen acreditar)
* *His Brother's Keeper* (1940)
* *Dead Man's Shoes* (1940)
* *Just William* (1940)
* *Saloon Bar* (1940)
* *You Will Remember* (1941)
* *Man Hunt* (1941)
* *This England* (1941)
* *Que verde era o meu val* (1941)
* *Confirm or Deny* (1941)
* *Son of Fury: The Story of Benjamin Blake* (1942)
* *On the Sunny Side* (1942)
* *The Pied Piper* (1942)
* *My Friend Flicka* (1943)
* *A cadea invisible* (1943)
* *The White Cliffs of Dover* (1944)
* *The Keys of the Kingdom* (1944)
* *Thunderhead, Son of Flicka* (1945)
* *Molly and Me* (1945)
* *Holiday in Mexico* (1946)
* *Rocky* (1948)
* *Macbeth* (1948)
* *Kidnapped* (1948)
* *Tuna Clipper* (1949)
* *Black Midnight* (1949)
* *Big Timber* (1950)
* *Killer Shark* (1950)
* *Screen Snapshots: Hollywood Goes to Bat* (1950, curtametraxe)
* *The Steel Fist* (1952)
* *Horizontes de grandeza* (1958, sen acreditar)
* *The Subterraneans* (1960)
* *Midnight Lace* (1960)
* *The Longest Day* (1962)
* *Cleopatra* (1963)
* *Shock Treatment* (1964)
* *The Greatest Story Ever Told* (1965)
* *The Third Day* (1965)
* *The Loved One* (1965)
* *Inside Daisy Clover* (1965)
* *That Darn Cat!* (1965)
* *Os patos tamén se namoran* (1966)
* *The Defector* (1966)
* *The Adventures of Bullwhip Griffin* (1967)
* *The Cool Ones* (1967)
* *It!* (1967)
* *O planeta dos simios* (1968)
* *5 Card Stud* (1968)
* *Midas Run* (1969)
* *Hello Down There* (1969)
* *Angel, Angel, Down We Go* (1969)
* *Tam-Lin* (1970)
* *Pretty Maids All in a Row* (1971)
* *Escape from the Planet of the Apes* (1971)
* *Terror in the Sky* (1971)
* *A meiga novata* (1971)
* *Conquest of the Planet of the Apes* (1972)
* *The Life and Times of Judge Roy Bean* (1972)
* *A aventura do Poseidón* (1972)
* *Arnold* (1973)
* *The Legend of Hell House* (1973)
* *Battle for the Planet of the Apes* (1973)
* *Dirty Mary Crazy Larry* (1974)
* *Funny Lady* (1975)
* *Mean Johnny Barrows* (1976)
* *Embryo* (1976)
* *Sixth and Main* (1977)
* *Laserblast* (1978)
* *The Cat from Outer Space* (1978)
* *Circle of Iron* (1978)
* *The Thief of Baghdad* (1978)
* *Nutcracker Fantasy* (1979, voz)
* *Scavenger Hunt* (1979)
* *The Black Hole* (1979)
* *Charlie Chan and the Curse of the Dragon Queen* (1981)
* *Evil Under the Sun* (1982)
* *Class of 1984* (1982)
* *Fright Night* (1985)
* *Alice in Wonderland* (1985)
* *GoBots: Battle of the Rock Lords* (1986, voz)
* *Dead of Winter* (1987)
* *Overboard* (1987)
* *Doin' Time on Planet Earth* (1988)
* *Fright Night Part 2* (1988)
* *The Big Picture* (1989)
* *Cutting Class* (1989)
* *Shakma* (1990)
* *Harold Lloyd, The Third Genius* (1990, documental)
* *Going Under* (1991)
* *Precious Moments Christmas*: "Timmy's Gift" (1991, voz)
* *The Magical World of Chuck Jones* (1992, documental)
* *Mirror, Mirror 2: Raven Dance* (1994)
* *The Grass Harp* (1995)
* *The Alien Within* (1995)
* *Last Summer in the Hamptons* (1995)
* *Star Hunter* (1995)
* *The Fantasy Worlds of Irwin Allen* (1995, documental)
* *It's My Party* (1996)
* *Mary Pickford: A Life on Film* (1997, documental)
* *The Second Jungle Book: Mowgli & Baloo* (1997)
* *Something to Believe In* (1998)
* *A Bug's Life* (1998, voz)
* *When It Clicks* (1998, curtametraxe)

## Notas

## Véxase tamén

### Bibliografía

* Best, Marc. *Those Endearing Young Charms: Child Performers of the Screen* (South Brunswick e Nova York: Barnes & Co., 1971), pp. 176–181.
* Dye, David. *Child and Youth Actors: Filmography of Their Entire Careers, 1914–1985*. Jefferson, Carolina do Norte: McFarland & Co., 1988, pp. 140–144.
* Holmstrom, John. *The Moving Picture Boy: An International Encyclopaedia from 1895 to 1995*, Norwich, Michael Russell, 1996, pp. 158–159.

### Ligazóns externas

* Páxina homenaxe
* Documentos dunha redada do FBI en 1974
* Roddy McDowall en *Find a Grave* *(en inglés)*